Ninase pank

Ninase pank ehk Tagaranna pank on Saare maakonnas Saaremaa vallas Tagaranna poolsaare põhjatipus asuv pank. Pank on umbes 1 km pikkune. Panga suurim kõrgus on 5 m. Pangal paljanduvad Jaani lademe Ninase kihistiku lubjakivid ja Mustjala kihistiku merglid.http://www.saaremaa.ee/index.php?option=com_content&view=article&id=347 (vaadatud 11.09.2017)

Pank on Ninase kihistiku stratotüüp. Selle ülemised kaks ja pool meetrit moodustavadki Ninase kihistiku pruunikashall mergli vahekihtidega lubjakivi. Selle all on 1,2 meetrit sinakashalli savi vahekihtidega lubjakivi, seejärel tuleb 0,4 meetrit mergliga vahelduvat lubjakivi ja selle all on lubjakivist läätsedega püriiti sisaldav mergel.[https://stratotuup.ut.ee/s-ninase-pank Eesti stratotüüpsed paljandid
Viited

Välislingid
Pangast Saaremaa.ee kodulehel

Kategooria:Eesti pangad (geograafia)
Kategooria:Saaremaa vald